Peterjasie Patriot #180
Daar is 'n menigte blanke Afrikaners wat na 1994 as gevolg van omstandighede waarvan ons almal bewus is hulle eie besighede begin het in 'n poging om 'n bestaan te maak. Om daardie mense te help gaan ek 'n deel van hierdie brief afstaan en gratis advertensies vir ons mense plaas. As jy dus onder die groep hierbo val hoor ek graag van jou. Epos vir my die volgende.
Opskrif: Die diens wat jy lewer
Kort paragraaf met besonderhede, noem ook watter area jy dek of landwyd,
Jou naam en kontakbesonderhede
Ek het al 'n paar advertensies hieronder geplaas, gaan kyk gerus en ondersteun hulle
Die pasella hierdie keer is 'n tweetalige resepte eBoek met Jungle resepte, gaan na onder en laai dit gratis af.
Die afgelope tydjie was dit lekker warm hier in ons omgewing gewees. Wat is nou lekkerder om me af te koel as 'n glas yskoue gemmerbier? Gaan kyk ondertoe vir 'n hele paar lekker gemmerbier resepte.
SOLOVLUG is die grootste digtersblad op facebook in SA - dit is `n forum vir opkomende en gevestigde digters. Dit is `n
forum waar elkeen wat wil verse maak, welkom is om sy/haar hart uit te skryf.
Ons se die volgende op Solovlug:
WELKOM by die GROOTSTE Afrikaanse Digtersblad op die net! Soos die woordsnobs ons herdoop het, as die STRAATDIGTERS... wat n
voorreg om n STRAATDIGTER te wees, want Koos Kombuis is ook n STRAATDIGTER en het IKOON-STATUS bereik!
Digters, skrywers, liriekskrywers, sangers, skilders en LESERS, hier is vir ALMAL plek in die son! - aldus Lizette Snyman,
wat ons *kaptein* is.
Soek net vir SOLOVLUG op Facebook
Meneer die Onskuldige Inbreker
Nog een van daardie insiggewende stukkies skryfwerk wat op die internet rondswerf en in my posbus beland het. Ek hoop nie Steve gee om dat ek dit plaas nie - Peterjasie
Volgens wet mag ons inbrekers soos u nie beseer nie en moet u beskaaf behandel word. Daarom tik ek vir u 'n briefie, meneer.
Dis nou net tussen ons jentelman. My belofte aan enigiemand sonder toestemming binne my erf is 'n vlak graffie onder die
Moerbeiboom. Ongemerk, maar met 'n mooi uitsig oor Kyalami. Dis 'n vlak graf, want dan kan jy die renbaan teen die oorkantste
koppie ook sien. Ek is jammer as ek ongeskik klink, maar ons gruwelstatistiek maak nie plek vir hospitality nie. Dit kan jy
kry by die Holiday Inn. Hier is ontvangs minder plesierig. Hoekom is die baas nou so lielaak? Kom ek vertel jou.
Ons is nie die wêreld se ere-leiers op gronde van geweld en misdaad nie. Daar's lande oraloor vrot van misdadige etters soos
jy. Dis jammer, want behalwe spoedoortredings, is meeste Suid Afrikaners nogal wetsgehoorsaam. Ons Suid-Afrikaanse prestasies
in wetteloosheid is wel bogemiddeld hoog, maar ons goue medaljes het te doen met 'n tipe brutaliteit. Iets wat mense by
uitsondering gedurende oorloë waarneem. 'n Graad van onmenslikheid wat slegs by diere voorkom. Daar is 'n uiters skraal kans
dat 'n inbreker in Suid-Afrika gelukkig is met 'n selfoon, 'n TV en 'n Marmite toebroodjie. Oorsee werk humanistiese
gesprekke oor nie-rassigheid, maar hier nog nie. As ek swart is en jy is swart, bars ek maar. Want gewoonlik het ek dit ook
nie breed nie. Ek kan nie altyd sekuriteit bekostig nie en ek vrees maar vir my kinders se lewens soos enige ander Suid
Afrikaner. As ek bruin is en jy is swart, is ons moontlik êrens in die Wes-Kaap. Maar hier geld dieselfde, weet jy? Maar as
ek wit is en jy swart, weet ek die ANC/Malema lisensie vir payback inspireer 'n bietjie kreatiwiteit by jou. Daar's selfs 'n
oulike Strugglewysie wat jy kan neurie terwyl jy wit bejaardes met 'n strykyster brand. Ek vra nie hoekom jy dit doen nie.
Moet nie vir my sê jy's honger nie, want dan kry jy 'n diep graf en jy's jou uitsig kwyt. Kom ek sê jou hoekom jy dit doen:
iemand het jou vertel dat hier êrens 'n land met top Westerse stede en infrastruktuur was, wat van jou weggeneem is.
Jy het geen bewyse nie maar BEE en kwotas moet tog dien as regstellende bewyse, nè? Hulle het jou niks vertel van teen watter
prys nasies lande 'koop' nie. Teen die tyd het jy en jou nagsluipers vir my 'n 15 jaar presedent gestel vir hoe ons jou moet
aanskou. As ek aan jou dink, is dit ook maar met 'n bek waar binne die Foksterriër drol nie wil smelt nie. Jy en jou tipe
muurspringers het my mooiste land deur die wêreldindekse laat bars met 'n moordstatistieke van bykans 19 000 moorde per jaar.
Kom ons praat nie nou inbrake en geweld nie. Ek het nie genoeg nulle op my vierde laptop nie. Met soveel respek moontlik,
meneer die Inbreker, in die lig van hierdie statistiek kan ek oortreders op my werf nie veel belowe nie. Ek het gemaklik
banke en die hi-fi werk. Daar's kontant in my gatsak en so. Maar ek het nuus vir jou. Jy gaan dit nie oor die hek maak nie.
Ek gaan niks sê nie. My buurman wat al op drie meter in die bors geskiet is, gaan ook niks sê nie. Helaas, jy gaan ook nie
veel uitkry nie, want as God my 'n vier meter radius op jou gee, sal ek my familie met my lewe verdedig lank voor jy kans kry
om te verduidelik wat presies jy in my kombuis soek.
Totdat inbrekers hulleself onderskei met groot leesbare badges wat sy intensies verduidelik, is jou spasie onder die
Moerbeiboom vir jou bespreek.
En my Boerboele se Afrikaans is ook nie waffers nie. Ek sê hulle al jare lank om ongenooides sagkens te behandel.
Jou moer, my broer en daarmee saam almal se moer wat wetgewing skep om jou landing op my grasperk te versag.
Ek weet u sluip ou mense van agter af in, maar as ek u sien kom, moet u weet:
Hier, kak u.
Dis makliker om `n lisensie te koop - Lianda van der Merwe
Boerseun leer my bestuur. Ek het net so ruk terug my leerling gekry en nou jik my gat om oral te gaan skuur. Ek ry met die
Mini in die dorp, ek ry met die Mini in die stad, ek ry met die ou oranje Mazda bakkie wat soos `n Ossewa draai, ek ry in die
dorp en ek ry op die plaas rond. Ek gaan ry melk aan met die bakkie en ry winkels toe met die bakkie. Net soos enige nuwe
bestuurder soek ek verskonings om rond te ry, altyd met Boerseun as `n ekstra-bek bestuurder langs my.
Die Saterdag besluit ons om Ezemvelo toe te gaan. Om bietjie wild te gaan kyk. Ek met my khaki kortbroek en spierwit
bloesie en sexy bruin bene en Boerseun met sy khaki hemp, rugbybroek en kuithoogte 4-gespe leer stewels. Boerseun het sy oom
se 19-voetsek Kombi geleen en ons ry die 25km grondpad na die wildreservaat in luukse gemak. Volop plek vir die kas bier,
Napoleon brandewyn, die braaihout, tjoppies, glase en ys.
By die hek gekom, vra die wag dat ons asseblief moet kyk met die terugkom dat ons die hek se slot moet toedruk as dit na
18h00 is, want daar is maar min mense vir die dag in die park en hy gaan vroeg van diens af. Dis heeltemal reg met ons en
ons sien uit daarna om die mooie natuurskoon te gaan verken.
Ons het wandelpaaie gestap, uitkyktorings besoek, bokke en bokke en bokke gekyk, suurklappers gesteel en stamvrugte geëet.
Ons het kilometers ver gery al langs `n wildsheining en voerplekke gesien en spore gaan kyk. Al die tyd in die wildplaas het
ek bestuur. So lekker stadige slakkegang en beheers. Ek het nie eenkeer bang gewees vir steil opdraendes of smal
grondpaadjies met kranse vir grense nie.
Later is dit huis se kant toe staan. Ons kom by die hek en sien die wag is al weg. Boerseun klim uit en maak die hekke oop.
Ek ry deur en kyk in my tru-spieël hoe hy besig is om die kettings deur die hekke te ryg en die slot toe te maak. 7 Soorte
duiweltjies vertel my dat ek net `n bietjie-bietjie stout moet wees en moet maak of ek vir hom wegry. Ek sit die ratkas in
1ste rat en laat wiel so ent verder. Ek sien Boerseun kyk geskok op en begin draf. Ek lag in die stilligheid en sit maar
die Kombi in trurat om hom te wys dat ek maar net `n grappie gemaak het. Ek sal mos nooit wegry nie! Die Kombi trek daar
weg met `n moerse bokspring vorentoe! Ek skrik my boeglam, want dit was nie my intensie nie. Ek kyk in die truspieëltjie en
sien dat Boerseun begin hardloop het. Ek sit die Kombi met die spoed van witlig in trurat! Die Kombi is met dieselfde spoed
van witlig WEER vorentoe! Boerseun lyk nou al hoe kleiner in die truspieël, maar hy hardloop nou nes `n Olimpiese atleet.
Ek is so bang hy dink ek ry elke keer bietjies-bietjies vir hom weg, want ek is nie so `n persoon wat iemand sal verpes met
sulke streke nie. Ek wys by die venster uit:" ek kom! ek kom! moenie stres nie!"
Hy wys in die truspieël:" dis nog niks, ek kom ook! en jy moet stres!" En boonop wys hy allerhande opsene handgebare met sy
vuis in die lug wat my mooi blou niks sal help om die Kombi in eerste rat te kry nie.
Ek voel so klein en bang. Ek wil nie hê dat Boerseun kwaad moet wees nie. Ek weet nie hoe ek gaan verduidelik dat ek
onskuldig is nie. Hy sal my doodeenvoudig net nie glo nie! Ek bid:" Liewe Jesus ek is klein, maak my hartjie
rein"............ en let baie mooi op dat die trurat regtig-regtig op sy plek ingedruk is en los die koppelaar stadig. My
senuwees is flenter en Boerseun wat met `n stofstrepie aangehardloop kom, lyk ewe flenters. Die Kombi is nou al 500 meter
van die hek af en dis net `n harde, los-gruis grondpad wat Boerseun moet hardloop. Die wiele rol. O nee! Nee! Net nie
weer nie, maar dit help nie ek gil nie. Ek briek dat die Kombi so skuins oor die grondpad skuif en sit sommer die aansitter
af. Ek lê met my kop op die stuurwiel en piephuil van benoudheid. Ek weet, ek weet voor my heilige siel dat Boerseun my nie
sal glo nie, al sê ek wat, maar die Kombi hét nie `n trurat nie. Ek het mos nou al mooi gekyk. Daar is nie een nie. Net `n
eerste, tweede, 3de en 4de rat. Dit lyk nie soos die Mini nie, dit werk nie soos die Mini nie en die vieslike ding ry nie
soos die Mini nie.
Ek sit nou maar en wag dat Boerseun sy grondpad-Comrades klaar moet maak. Ek weet net, nie een van ons twee kry vandag `n
medalje nie! Veral nie ek nie! En hy? Hy mag nou met alle plesier die stuurwiel kry. O ja, en die ratkas. Die ene wat
nie wil trurat nie.
Na `n ruk kan ek Boerseun se rooi gesig in die truspieel sien. Ek sien ook sy lippe beweeg en sy kop skud heen en weer. Ek
is amper lus en sit die Kombi weer aan en jaag maar liewer regtig weg, maar hy sal my tien teen een opspoor, waar ek ookal
mag probeer wegkruip. So ek sit daar, bang en benoud en die trane biggel oor my wange. Ek belowe, al wat ek wou doen was
om Boerseun so bietjie skrik te maak. Net `n bietjie. Dis al.
Ek hoor `n pofadder blaas en spring amper deur die sondakkie (wat toe is!). Dis Boerseun by die ruit. Hy hyg en blaas en ek
dink dis my beurt om aan die hardloop te gaan, maar my bene bewe soos riete en ek sit asof ek vir niks bang is nie....die
ewige soutpilaar, steunpilaar, wat ookal (wie sal die gedeelte van steunpilaar glo? Boerseun? Nee, seker nie) Hy ruk die
deur oop en klim in. Tande op mekaar gepers, sis hy vir my:" Ry...ry nou.... en ry stadig...as ons by..... die... huis
kom.....en my asem.... is terug....sal jy...verduidelik.....wat de hel.....jy ....gedink het jy ...try...doen .....
Ek sit die Kombi mooi in trurat, want ek weet mos nou al wat die Kombi gaan doen en sy doen dit toe ook. Ons ry in doodste
stilte huistoe, behalwe Boerseun wat sy asem iewers soek tussen die gehyg. Ek loer so skelmpies vir Boerseun en sien dat sy
pragtige 4-gespe leerstewels se een sool heeltemal losgetrek het. By die huis klim hy uit en die stewel flappe-flappe-
flappe-flappe, maar hy steur hom nie eers daaraan nie. Later het ek eerlikwaar probeer verduidelik, maar Boerseun het my net
so half-boos aangekyk en niks gese nie. Ek het selfs sy stewel se sool met skoengom gaan plak vir askies-askies sê, maar die
ou skoen was nooit weer lekker dieselfde nie. Boerseun ook nie.
Onlangse foto wat ek geneem het. Spyker, ons brak, stel gladnie belang in die kamera nie
Die pasella hierdie keer is 'n tweetalige resepte eBoek met Jungle (hawermout) resepte. Regs klik hier om dit af te laai
Muis en Emily - die bekkige brakke
Ma noem my mos 'Njaffie' oor ek vir Muis so baie byt en moeilikheid gee.
Ma se sy gan ons leer buite slaap want ons speel musical chairs in die bed. Muis kruip in. Dan word ek wakker en soek vir
Muis, en dan kruip ek in, en Muis spring uit. Dan voel ek maar dis eintlik lekker warm onder die duvet dan le ek. Dan begin
Muis koud kry, en kruip weer op 'n ander gaatjie in. En elke keer moet ma die duvet oplig.
Ma wil my nek omdraai oor ek bly pie op die laminated flooring sy het al alles gegoogle maar ek sit google ore aan en pie
voort. Ek was mos rof grootgemaak niemand om vir my te se waar ek moet toilet nie. My gunsteling snackbox is die katsand
bak. Ek kry wel lekker kos by ma, maar ek is nou maar een maal hond.
Ma het my die ander dag parlour toe geneem sodat ek mooi geskeer kan word want ek het sulke fluff soos ma dit noem. Toe ruik
ek soos 'n blommewinkel toe ek daar uitkom. En toe is dit ook nie meer so warm vir my nie. Ma se ek het 'n Liewe Lawwe
Lyfie. Maar sy wil my nek omdraai oor ek die kiepies wil byt maar ma sien nie die een kiepie byt vir my op my lyf. Dan sit
sy met my honde hare in haar bek en dan vat ek 'n bek vol vere ma se ek gaan maak dat hulle hulle eiers wegskrik. Ek het
gedog net henne le. Nou hoor ek hane le ook. Eiers wegskrik, ek giggel sommer.
Ma wil nie he ons moet oorkant die pad gaan speel nie want daar is 'n vlooie plaag en dan sit en krap ons heeldag ma se ons
het nie scratchcards gekoop nie so ons het nie nodig om te sit en krap nie. Nou was sy ons met helder pienk sjampoe dit lyk
of die vlooie hulle moet doodskrik vir die sjampoe want dis 'n lelike pienk.
Muis het verlede week 'n kleerkie aangehad. Ek het die ding so gekyk en gedink ek sal doodstil en stokstyf staan as ma waag
om vir my 'n kleerkie aan te trek want ek is 'n hond, nie 'n winkelpop nie. Ek het al lekker geleer om my kop met een draai
uit my halsband te pluk. Ma dink ek is dom maar as sy werk dan kyk ek myself in die waterpoel se weerkaatsing en bedink al
Ek kan in ingils blaf. En as ek op ma se arm sit, dan raas ek in oorgawe met honde baie groter as ek. Ma se as die honde
haar gaan byt, maak sy 'n sleutelhouer van my. Ek isi bang nie ek het gehoor ma se vir iemand sy is 1.83m lank en dis lank
hoor want ek sien die gras daar onder is klein as ek op haar arm sit, so ma sal my beskerm sy het gese dis haar besluit om
diere te kry en vir hulle te sorg die beste wat sy kan. Ek is bly ons het vir ma.
Ek moet gaan pie op die laminated flooring. Gras laat my tone jeuk.
NS – ek hoor ma se sy wens iemand het vir haar raad vir ek wat so in die huis pie. Laat haar maar weet as jy 'n uitgegroeide
weggooi brak kan laat buite pie. Kontak vir ma per epos hier
Ma – gee my net nog een dag
Lianda van der Merwe
Gee my net `n dag
om die tydnaald
terug te draai.
Gee my net nog een nag
om myself te vind lê
– styf teen jou sagtheid
in te werk
en jou asem te kan hoor.
Gee my nog `n dagbreek
en blou-aar hande
om te rangksik
en aan te vat.
Gee my net `n duisend woorde
wye werelde, reën en trane
omdat ek onthou!
en geheimpies deel
sag, sag, sag en
Gee my nog `n wyle
`n uurglas met stilsand
`n siel sonder vlug en
`n lelietuin met – jou deel.
Gee my `n nag
sonder koue drome
jou Moederlyf om my te voel
te giggel voor slaaptyd oor my spoel.
Gee my ongejaagde tyd
wat net jy gebruik
en jou kos te ruik
`n uur se stil saamwees.
Gee my blomme
om `n ruiker ontstoflik
mooi te maak
sodat jy dit saam
kan deel in `n
Gee my al die tyd
om alles, alles
te kan sȇ
Van te lank mis
ek vra: net `n bietjie meer tyd!
Help my – dra
Blanke Afrikaanse Besigheids Advertensies
Gekwalifiseerde Pastoor met Honeurs in Berading. Diepvlak Emosionele Berading (DET) , Holistiese berading. Berading sluit in enige persoonlike of familie probleme waar daar na oplossings gesoek word. Kom praat jou hart uit. Konsultasiefooi R300.00 kontant per sessie, ongeag van die lengte van die sessie.
Die areas wat ek dek is: Christelikeberading - om jouself te vind in Jesus., Depressie, Trauma, Voor huwelikse berading, Egskeidings, Huweliksberading, Stres, Hoogmoed, Vrees, Doodsbegeleiding, Woede, Skuldgevoelens, Dwelms, Alkohol, en nog baie meer.
Kontakbesonderhede: Melinda Bothma, gestasioneer te Wondeboom-Suid, Sel 076 556 6096.
24/7 L/C Maintenance Qualified Plumber Kontak Chris 0791829977/0116601032.Fourways,Wesrand/Florida,Roodepoort& Randfontein!Soweto,Kagiso & Munsieville!Ek het bewys v kwalifikasie by my te alle tye!
Kontak Chris Muller 0791829977/0116601032 of epos na: 0716124844@mobileemail.vodafonesa.co.za
BOEKE - VAN AFRICANA TOT FIKSIE
Koop, verkoop, en spoor boeke vir jou op. Pos landswyd
PLAKKERS (STICKERS), SANDBLASTING, LASER GRAVERINGS, SPOOKASEM
Ontwerpe van eenkleurige plakkers, geskenke idees
RHINO LININGS STELLENBOSCH
Die oorspronklike poly-urethane bakkie beskermer. Ook sleepwaens, onderstelle, enigiets wat jy met rubber beskerm wil hê, sal ons vir jou spuit!
O, die donkie
Ienkie pienkie ponkie
Suid Afrika eet nou donkie
Hiekerie diekerie dok
ons maalvleis is nou bok
ons eet biltong kangeroe
Kul jou hie kul jou daa
ons steaks is nou Sebra
Viskoekies in die Baai
bestaan meestal nou uit haai.
daai hoender wat so dril
is dikwels krokodil
Die salami aan die hak
is dalk 'n Taiwannese brak
en die sagte pienk polonie
dalk net 'n Shetland ponie
maar dis als die moeite werd
die arme Britte kry net perd
Koos gooi die gholfkarretjie om na 'n lang dag op die gholfbaan.
'n Vrou wat daar naby speel, sien dit en hardloop nader om te help.
'Het u seer gekry meneer?' vra sy.
'Nee, net groot geskrik,' sê Koos.
'My huis is hier naby, kom saam met my dan gee ek jou 'n knertsie vir die skok, se die vrou.
'Jong, ek weet nie so mooi nie, my vrou sal dit niks laaik dat ek alleen na 'n ander vrou se huis gaan nie,' sê Koos .
Maar die vrou is baie mooi, en baie oortuigend, en hy besluit maar om saam met haar te gaan.
Na 'n heerlike ete, gesels en 'n gawe paar drankies, se Koos dat hy nou rêrig moet gaan, want sy vrou weet nie waar hy is
nie en sy sal dit niks laaik nie.
'Nou kom ek gaan saam met jou terug gholfbaan toe, dan help ek jou die karretjie optel,' sê sy. 'En moenie worry nie, jou
vrou weet nie waar jy was en wat jy gedoen het nie. Waar is jou vrou anyway?' vra sy.
'Onder die gholfkarretjie,' sê Koos.
"n Jong Boksburg girl gaan op haar eerste date.
Haar ouma tune haar:
"Sit hier laat ek jou vertel van jong seuns. Die mannetjie gaan most likely
traai om jou te soen, en jy gaan dit laaik,maar moenie dat hy dit doen nie."
"Hy gaan traai om aan jou tieties te vat,en jy gaan dit laaik,maar moenie dat hy dit doen nie."
"En dan ouma?"
"En dan die belangrikste.Hy gaan traai om op jou te klim en sy way met jou te hê. Jy sal dit laaik maar moenie dat hy dit
doen nie. Dit sal skande op die familie bring."
So gesê, so gedaan en die girl is weg op haar date.
Die volgende oggend wil die orige ouma natuurlik weet hoe het dit gegaan.
"Ek het nie skande oor die familie gebring nie Oumie," reken die girl.
"Mooi so my kind. Wat het die laaitie getraai?"
"Ouma, ek was sò slim gewees!"
"Toe hy sy luck traai, klim ek sommer op hom en bring skande oor SY familie
Die vliegtuig was op pad na die OR Tambo Lughawe toe dit in 'n geweldige
storm invlieg. Dinge word al rowwer, en een van die vlerke word deur weerlig
getref. Een van die vroue op die vlug haak heeltemal uit. Sy gaan staan voor
in die gang en skree:"Ek is te jonk om te sterf! Maar ek het een laaste wens
as dit dan moet: Is hier enigeen op die vlug wat my vir oulaas soos 'n VROU
kan laat voel?"Stilte. Almal kyk na haar. Toe staan 'n Vrystaatse Boer agter
in die vliegtuig op en stap vorentoe. Hy is aantreklik, lank en sterk gebou.
Hy stap tot by die vrou, en knoop sy hemp stadig los. Niemand praat of roer
nie. Almal staar na hom en sy gespierde bolyf.Sy sluk na haar asem.Hy
fluister: "Stryk my hemp, en bring vir my 'n koue bier."
Sewe aspekte van 'n verhouding
In my praktyk kry ek nogal baie te doen met verhoudings en die probleme rondom dit. En nou praat ek van verhoudings soos in 'n romantiese verbintenis. Ek het goed gedink om kortliks so 'n paar punte te noem wat belangrik is in verhoudings.
Die een aspek is die van volwassenheid. Natuurlik verskil twee mense in 'n verhouding ten opsigte van verskeie aspekte. Ons kom van verskillende agtergronde, het verskillende persoonlikhede, belangstellings, standpunte en so meer. Wanneer jy toelaat dat die verskille in die verhouding oorheers, dan ontstaan daar spanning. Twee mense in 'n verhouding behoort die volwassenheid te hê om mekaar te akkommodeer. Om die ander een se kwaliteite te respekteer.
Dan is daar is die belangrike aspek van kommunikasie. Soveel is al hieroor geskryf en gepreek, maar steeds is dit 'n doodsteek in menige verhouding. Enigeen behoort in 'n verhouding sy of haar gevoelens, bekommernis, aspirasies en gedagtes met 'n geliefde te kan deel. Jy moet kan kommunikeer en sê wat jy dink en voel, want die ander een kan nie jou gedagtes lees nie. Wanneer kommunikasie geblokkeer word stuur 'n verhouding soos 'n huwelik op probleme af. 'n Belangrike punt om te onthou is dat jy in jou kommunikasie moet jy kan praat sowel as luister.
'n Derde belangrike punt is om tot 'n vergelyk te kom. Ja, daar is die verskille, maar hoe kan ons dit saak so hanteer dat beide se gevoelens en behoeftes gerespekteer word. Indien net een se wense altyd eerste kom dan voel die ander een hy word gedomineer. Die een is die wenner en die ander een is die verloorder. Dit is verseker nie waaroor 'n verhouding gaan nie - twee mense is in 'n verhouding om as 'n span saam te werk.
In die vierde plek is dit nodig om persoonlike ruimte te hê. Wanneer die een heeltyd aan jou hang en tyd opeis kan jy versmoor voel. Kahil Gibran het in Die Profeet gesê 'n huwelik is soos twee bome in 'n tuin. Is die twee bome te na aanmekaar geplant, sal die een boom groot en sterk groei en die ander boom wegkrimp. Die ruimte moet egter ook nie te groot wees nie, want dan groei twee huwelikmaats van mekaar weg. Belangrik om mekaar die ruimte te gee om te groei en jou potensiaal uit te leef.
Die volgende aspek is ondersteuning. Jy moet by jou geliefde die ondersteuning kry. Indien jy dit nie by jou geliefde kry nie, sal hy of sy dit op 'n ander plek gaan soek. Ons almal gaan maar een of ander tyd deur spanning en dan het jy ondersteuning nodig. Jy het ook die ondersteuning en aanmoediging nodig wanneer jy jou talente en drome wil uitleef. 'n Huwelik is nie daar om mekaar se drome dood te druk nie, maar juis om mekaar aan te moedig tot hoër hoogtes.
In die sesde plek moet jy kan aanpas. Wanneer ek in die praktyk luister is dit erg om te hoor hoe rigied sommige mense kan wees. Ek wil dit om my manier gedoen hê. Die huwelik gaan nie net om die EK nie, maar gaan om by jou geliefde aan te pas en te respekteer. Die oomblik wanneer jy in 'n verhouding of huwelik ingaan, moet jy weet jy kan nie presies dieselfde doen as wat jy voorheen gedoen het nie. Jy moet nou 'n tweede persoon in ag neem. Dit kan nie meer net om jou selfsugtige behoeftes alleen gaan nie.
In in die sewende plek moet daar liefde wees. Sonder liefde is 'n romantiese verhouding 'n barre landskap sonder reën. Liefde is seker die grootste krag in die heelal. Liefde maak alles moontlik. Liefde maak aanraking moontlik, laat jou toe om te vergewe, gee aan jou verhouding 'n kwaliteit van vreugde en vrede en intimiteit.
"Waardeer jou verhoudings, nie jou besittings nie." - Anthony J. D'Angelo -
10 liter water 1,5 kg (7 ½ x 250 ml) witsuiker
1 koekie (25g) saamgeperste gis 50 ml rosyntjies met pitte
1 bottel (750 ml) lemoen- of suurlemoenkwas
750 ml sodawater
50 ml gemaalde gemmer
• Gooi die water in die houer waarin die bier aangemaak moet word.
• Roer die suiker daarin totdat dit opgelos is. Verkrummel die suurdeeg daarin.
• Voeg die rosyntjies, lemoenkwas, sodawater en gemmer by en roer tot gemeng
• Laat die mengsel 24 uur lank by kamertemperatuur staan. Roer dit af entoe om.
• Suig die mengsel na 24 uur deur en gooi dit in houers. Spoel die rosyntjies af en gooi 'n paar in elke houer, indien verkies. Laat die bier 12 uur lank by kamertemperatuur staan en plaas dit dan in die koelkas.
• Lewer 13 liter gemmerbier.
Kneus 60g gemmer en kook in 10 liter water.
Giet in 'n vaatjie en voeg 1 kg suiker, 30g kremetart en 2 dungesnyde suurlemoene by.
Wanneer die mengsel afgekoel het tot lou, voeg 30g suurdeeg by en laat 12 uur staan.
Syg deur, gooi in erdekanne of bottels en kurk toe. Na 36 uur sal dit gereed wees vir gebruik.
4 x 500 ml ( 2kg?) suiker
20 x 250 ml ( 5 liter) kookwater
5 ml droë gis 50 ml rosyntjies, gekneus
10 ml Jamaica gemmer
12,5 g kremetart ('n halwe pakkie)
• Los die suiker in die kookwater op en laat afkoel tot dit lou is.
• Week die surrdeeg in 'n bietjie water (lou) en voeg saam met res van bestanddele by.
• Laat 6 ure staan. Syg deur en bottel - kurk toe.
• Na 12 uur is die bier gereed vir gebruik. Verkoel voor opdiening.
Maak 4½ liter
4 stukke droë gemmer, gekneus
½ kop sterk lou water
Krummel die koekie suurdeeg saam met die suiker en meng tot dit loperig word. Voeg die lou water by en laat staan vir ± 10 minute tot dit skuimerig is.Kook die gekneusde gemmer en water vir 5 minute. Gooi die volgende in 'n 6 liter houer:
1 suurlemoen, skil en al in skyfies gesny
12 Hanepoot rosyne
13 kop koue water (= 3 liter + 250 ml)
Roer tot suiker opgelos is. Voeg die gemmerstukke en water by. voeg die suurdeegmengsel by. Roer tot gemeng. Laat staan vir 12 uur of oornag met 'n doek oor. Syg deur. Gooi in 2 liter Coke bottles en sit in die yskas.
1 Pakkie Anchor Aktiewe Droë Suurdeeg
6 Liter Louwarm water
3t Fyn gemmer
1 Bottel Jamaika gemmer (opsioneel)
Los suiker in water op
Meng ander bestandele met 'n klein bietjie water en voeg by suiker water . Voeg Jamaika gemmer by. Syfer deur dun doek. Gooi in bottles, gooi ook 3 rosyne in elke bottle en en sit prop op.(MOENIE bottles te vol gooi nie) Laat staan 24 tot 48 uur buite yskas maak kontroleer die gisting. Plaas nou in yskas om koud te word.
LET WEL: Al is die gemmerbier in yskas kontroleer steeds die gisting!
4,5 liter Lou warm water
5ml Droë gis
Meng alles saam. Laat staan vir 24uur. Bottel. Drink na 12 - 24uur.
GEMMERBIER en ander biere
20ml gemaalde gemmer 10 liter lou water
1.6kg wit suiker 150g rosyne
10g aktiewe droëgis 10ml kremetart
8 sappie lemoene 4 sappige suurlemoene
1.5liter kookwater 1.2kg wit suiker
Rasper net die oranje en geel buiteskil vandie lemoene en suurlemoene dun af. Moet nie die albedo ook rasper nie aangesien dit die stroop bitter sal laat smaak. Druk die sap van die lemoene en suurlemoene uit en voeg dit by die gerasperde skil. Voeg die res van die bestanddele by en roer tot die suiker opgelos is. Verhit die mengsel tot kookpunt en kook dit vir 5 minute lank. Laat die stroop afkoel, syg dit deur en bottel en verseël dit.
1 liter ryp maroelas 10 liter lou water
4 groot pynappels se skille 7 liter warm water
1.2kg wit suiker 12 rosyne
3 groot lemoene 250 ml brandewyn
250 g suiker 2 ml fyn koljander
Rasper die lemoene se skille. Druk 250 ml lemoensap uit. Meng alle bestanddele en laat staan vir 2 dae lank. Roer mengsel gereeld. Giet mengsel deur doek en verwyder pulp. Giet vloeistof in gesteriliseerde fles en verseël.
Bedien teen kamertemperatuur of verkoel.
1 blik kondensmelk 1 blik Ideal melk
10ml vanilla 5ml sterk koffie
3 rooibostee sakkies 1 liter kookwater
30-45ml heuning 60ml suurlemoensap
500ml suiker 250ml water
Meng die suiker en water in 'n kastrol en verhit dit stadig terwyl dit aanhoudend geroer word totdat die suiker opgelos is. Verhit die stroop tot kookpunt en laat dit 5 minute lank kook oor matige hitte sonder om te roer. Laat die stroop afkoel en voeg die suurlemoensap by. Syg die limonade deur 'n moeseliendoek en bêre dit in 'n houer met 'n deksel in die yskas. Bedien die limonade deur 30ml van die suurlemoenstroop by 'n glas yswater te voeg. Lewer ongeveer 600ml onverdunde stroop.
Hierdie resep kom van baie geslagte terug ............
1 eetl fyn gemmer
1 koekie yeast (nat blou blokkie)
Gooi alles in emmer, en roer goed. Laat staan vir 24 uur. Gooi deur kaasdoek (om gemmer en rosyne op te vang. Bottel en laat yskoud word en geniet dit. Moenie proppe op die bottels plaas nie! Dis heerlik.
4. Plaas deksel op emmer en laat staan in die son om te gis. Persoonlik laat staan ek dit in die son van so ongeveer 10 uur in die oggend tot 2 uur in diemiddag. Dit is dan gereed, maar smaak verskil en dit kan langer in die son gelaat word om verder te gis. Onthou net om elke nou en dan die lug uit te laat, anders skiet die deksel af en jou gemmerbier is daarmee heen"
7 eetlepels gemmer
1 koekie suurdeeg (dit moet die outydse koekie suurdeeg wees wat mens in warm water oplos, nie kitsgis nie)
1 tl wynsteensuur (tartaric acid)
Los die suurdeeg in warm water op en meng alles goed saam totdat die suiker opgelos is (ek het 'n spesiale emmer hiervoor). Laat staan oornag - die rosyne sal bo dryf as die gisproses klaar is. Gooi deur 'n doek of fyn net, bottel en plaas in yskas. Jy kan dit dadelik drink maar die smaak verbeter hoe langer dit staan.
GEMMERBIER (Oorspronklike Silwerdalresep)
12 k suiker (2½ kg) 1 pakkie kremetart (25 ml)
1 k gekneusde gemmer ½ pakkie tartaric acid (12,5 ml)
1 k gekneusde rosyne 20 naeltjies
1 k stroop 2 e suurdeeg
• Gooi al die bestanddele buiten die suurdeeg, in 'n 4-gelling (? liter) kan.
• Vul op met kookwater.
• Sit suurdeeg volgende dag by.
• Hou in warm plek.
• Bottel wanneer rosyne almal bo is - ± 3 dae.
3 x 750 ml kookwater 750 ml (3 k) suiker
3 x 750 ml koue water 15 ml Jamaica-gemmer
20 ml droë suurdeeg handvol rosyne met pitte – gekneus
• Los suiker in kookwater op.
• Voeg koue water en gemmer by.
• Laat afkoel tot louwarm.
VINNIGE GEMMERBIER (2)
1 groot emmer met lugdigdeksel 7 x 750 ml ( 5.25 liter) louwarm water
4,5 k suiker 10 ml Jamaica-gemmer
10 ml kitsgis 28 rosyne
• Meng 10 ml suiker en 10 ml kitsgis in 125 ml louwarm water – laat staan om te gis.
• Voeg die suiker by die louwarm water in die emmer en roer ongeveer 3 min. tot suiker opgelos is.
• Voeg die Jamaica-gemmer en die water- suiker- en kitsgismengsel by die suikerwater en roer baie goed.
• Voeg die rosyne by en roer weer deur.
• Plaas deksel op die emmer en laat staan in die son om te gis (10:00 tot14:00 of langer).
• Laat gas elke nou en dan uit.
• Gooi in houers en plaas in yskas om verdere gisting te voorkom.
10 liter Water 20 liter Water
1,25 kg Suiker 2,5 kg Suiker
25 ml Fyn gemmer 50 ml Fyn gemmer
1 Koekie suurdeeg 2 Koekies suurdeeg
125 g Rosyne 250 g Rosyne
10 ml Kremetart 20 ml Kremetart
5 ml Wynsteensuur 10 ml Wynsteensuur
2. Laat staan vir 24 uur.
3. Gooi deur 'n melkdoek of enige ander skoon doek.
4. Gooi in bottels en plaas in yskas.
Kneus 60g gemmer en kook in 10 liter water. Giet in 'n vaatjie en voeg 1 kg suiker, 30g kremetart en 2 dungesnyde suurlemoene by. Wanneer die mengsel afgekoel het tot lou, voeg 30g suurdeeg by en laat 12 uur staan. Syg deur, gooi in erdekanne of bottels en kurk toe. Na 36 uur sal dit gereed wees vir gebruik.
4 x 500 ml suiker
20 x 250 ml (5 liter) kookwater
5 ml droë gis
50 ml rosyntjies, gekneus
Bottel Gemmerbier Resep
Voeg die volgende bestandele in die 2 liter bottel
5 ml Jamaikagemmer
5 ml (opgehoopte) droë gis
10 pitlose rosyne
Maak die bottel halfvol met sterk louwarm water. Skroef prop op en skud goed om suiker op te los. Vul water verder aan tot amper by die bottel seskouer - skud weer en laat staan vir 24 uur buite die yskas. Verkoel en geniet!!!.